open-index/open-wikipedia-markdown huggingface dataset:
Stalo kalno nacionalinis parkas

**Stalo kalno nacionalinis parkas** () – Pietų Afrikos Respublikos nacionalinis parkas, šalies pietuose, Vakarų Kapo provincijoje. Parkas įsteigtas 1998 m. siekiant apsaugoti Stalo kalno gamtą ir ypač retas finbas. Šis parkas yra Keip floristikos regiono, įtraukto į UNESCO paveldo sąrašą, dalis. Čia yra daug endemizmo rūšiai priklausančių augalų (protėjiniai, erikiniai, astriniai ir kt.). Dvi finbų rūšys pasaulyje auga tik šiame parke.

Šiame parke yra du žinomi PAR objektai – Stalo kalnas ir Gerosios Vilties kyšulys.

Stalo kalno nacionalinis parkas didžiąja dalimi užima visą Keip pusiasalį. Tiesa, parkas nėra vientisas – jis dalinamas į tris skirtingas dalis (Stalo kalno, Silvermaino-Tokai ir Keip Pointo sekcijas).

Šioje teritorijoje gyveno istoriniai gyvūnai, kaip kapiniai liūtai ar leopardai (kurių pėdsakų, teigiama, dar randama ir šiandien). Taip pat čia gyvena dėmėtosios hienos, juodnugariai šakalai, afrikiniai drambliai, juodieji raganosiai, kudu, kanos, kalniniai zebrai ir kiti smulkesni gyvūnai.


Peninsula Sandstone Fynbos - KingProtea - Table Mountain.JPG|Finba
Caracal hunting in the serengeti.jpg|Karakalas
Ostrich at Cape Peninsula.JPG|Strutis
Oreotragus oreotragus -San Diego Zoo, California, USA-8a.jpg|Antilopė šoklė


## Šaltiniai

## Nuorodos
* Oficiali parko svetainė
Tie, kurie viską sprendžia

**Tie, kurie viską sprendžia** () – 1974 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Henry Silva – Tonis
* Barbara Bouchet – Mardžė
* Fausto Tozzi – donas Rikuzo
* Vittoria Sanipoli – donas Kašemis
* Patrizia Gori – Karmela
* Dada Gallotti – Santa 

## Turinys

Po vienos automobilio avarijos paaiškėja šokiruojantis faktas: Sicilijos mafija gabena narkotikus naudodamiesi mirusių vaikų kūnais. Žinia sukrečia ne tik visuomenę ir policiją, bet ir pačią mafiją. Šeimų atstovai paveda donui Kašemiui išsiaiškinti šį reikalą, nes viskas vyko jo kontroliuojamoje teritorijoje. Kašemis savo ruožtu tyrimą paveda Toniui Aniantei, ilgą laiką gyvenusiam Amerikoje ir neseniai grįžusiam į Italiją...
Juodas tarantulo pilvas

**Juodas tarantulo pilvas** () – 1971 m. sukurtas filmas, laikomas vienu geriausiu giallo stiliaus pavyzdžių.

## Siužetas

Policijos inspektorius Telinis tiria žmogžudystę, kurios auka Laura Zani mirė jai suleidus paralyžiuojančių tarantulo išskiriamų nuodų, o vėliau kūną sudarkius peiliu. Įtarimai krinta ant velionės vyro Paolo, tačiau pastarasis tvirtina esąs nekaltas ir pats mėgina išsiaiškinti nusikaltėlį. Kol inspektorius toliau aiškinasi nusikaltimo aplinkybes, žudikas tokiu pačiu būdu nužudo dar kelias moteris bei naujausia auka pasirenka paties inspektoriaus žmoną...

## Pagrindiniai aktoriai
: *Aktorius – vaidmuo*
* Giancarlo Ginnini – inspektorius Telinis
* Claudine Auger – Laura
* Barbara Bouchet – Marija Zani
* Rosella Falk – Franka Valentino
* Silvano Tranquilli – Paolo Zanis
* Annabella Incontrera – Mirta Riči
* Barbara Bach – Džeinė
* Stefania Sandrelli – Ana Telini
* Eleonora Giorgi 
* Carla Mancini
All Time Low

**All Time Low** – amerikiečių roko grupė iš Baltimorės, susikūrusi 2003 m. 2023 m. duomenimis, grupė yra išleidusi devynis studijinius albumus. Naujausiasis, „Tell Me I'm Alive“, buvo išleistas 2023 m. kovą.

## Grupės nariai
**Dabartiniai nariai**
* Alex Gaskarth – vokalas, gitara (2003–dabar)
* Jack Barakat – gitara, papildomi vokalai(2003–dabar)
* Zack Merrick – bosinė gitara, papildomi vokalai (2003–dabar)
* Rian Dawson – būgnai, perkusija (2003–dabar)

**Buvę nariai**
* Chris Cortilello – bosinė gitara (2003)
* TJ Ihle – gitara, papildomi vokalai(2003)

## Diskografija
* *The Party Scene* (2005)
* *So Wrong, It’s Righ*t (2007)
* *Nothing Personal* (2009)
* *Dirty Work* (2011)
* *Don’t Panic* (2012)
* *[[Future Hearts]]* (2015)
* *Last Young Renegade* (2017)
* *Wake Up, Sunshine* (2020)
* *Tell Me I'm Alive* (2023)

## Išnašos

## Nuorodos
* 
*
Future Hearts

**Future Hearts** – šeštasis studijinis amerikiečių grupės „All Time Low“ albumas, išleistas 2015 m. balandžio 3 d. Albume kartu dainas atlieka Mark Hoppus iš grupės „blink-182“ bei Joel Madden iš grupės „Good Charlotte“. Albumas susilaukė teigiamų kritikų įvertinimų, kurie gyrė naują muzikinę kryptį, tačiau retkarčiais peikė nesuderintą dainų skambesį. Albumas debiutavo pirmoje Jungtinės Karalystės albumų reitingo vietoje.

## Dainų sąrašas

## Išnašos
To Be Loved

**To Be Loved** – aštuntasis studijinis kanadiečių atlikėjo Michael Bublé albumas, išleistas 2013 m. balandžio 22 d. Albumas susilaukė teigiamų kritikų įvertinimų ir debiutavo pirmoje JAV „Billboard 200“ bei Jungtinės Karalystės albumų reitingų vietose.

## Dainų sąrašas

## Išnašos
Vitalijus Kličko

**Vitalijus Volodimirovičius Kličko** (; g. 1971 m. liepos 19 d., Belovodskojėje, Kirgizijos TSR, TSRS) – Ukrainos politikas, dabartinis Kijevo meras (nuo 2014 m.), Kijevo miesto valstybinės administracijos vadovas ir buvęs boksininkas.

## Sportinė karjera
Jis tapo Pasaulio bokso tarybos (*World Boxing Council*), Pasaulio bokso organizacijos (*World Boxing Organization*) ir bokso žurnalo „The Ring“ čempionu. Pasaulio bokso taryba taip pat jį skelbė nusipelniusiu buvusiu čempionu. V. Kličko pradėjo savo politinę karjerą 2005 m. dar būdamas profesionalu boksininku. Jis atšaukė savo bokso karjerą 2013 m. Jis yra pirmas pasaulio bokso čempionas turintis mokslo daktaro laipsnį.

Sportininkas buvo žinomas dėl savo galingų smūgių ir gerų rezultatų. 87,23% savo kovų V. Kličko laimėjo nokautais ir pagal šį rodiklį yra antras tarp visų profesionalių sunkiasvorių boksininkų. Pats sportininkas nei vienoje savo kovoje nebuvo nukautuotas. Vienintelius du savo pralaimėjimus jis patyrė dėl traumos ir stiprios žaizdos paakyje, taip pat abejose šiose kovose jis pirmavo pagal taškus.

Jo brolis Vladimiras Kličko taip pat yra boksininkas ir yra buvęs profesionalų boksininkų čempionas.

## Politinė karjera
Savo politinę karjerą V. Kličko pradėjo 2006 m., kai Kijevo mero rinkimuose liko antras. 2010 m. jis subūrė Ukrainos demokratinių reformų aljansą, su kuriuo 2012 m. rinkimuose pateko į Ukrainos aukščiausiąją Radą. 2013–2014 m. Euromaidano įvykiuose politikas buvo svarbi ir matoma figūra. 2014 m. V. Kličko planavo dalyvauti šalies prezidento rinkimuose, tačiau atšaukė savo kandidatūrą paremdamas Petro Porošenką. 2014 m. gegužės 25 d. politikas buvo išrinktas šalies sostinės meru.

Nuo 2015 m. politikas priklauso Petro Porošenkos blokui ir vadovauja šiai partijai.

## Nuorodos
* Asmeninis V. Kličko profilis „Facebook“ tinkle

## Šaltiniai

|-
Sylys

**Sylys** – ežeras rytų Lietuvoje, Utenos rajone, apie 8 km į pietryčius nuo Daugailių, 1,5 km į pietus nuo Juknėnų. Ilgis iš šiaurės vakarų į pietryčius 1,12 km, plotis iki 0,33 km. Altitudė 168,6 m. Krantai daugiausia aukštoki, sausi. Apyežerė miškinga, iš pietų prieina Lukošiūnų miškas.

Suteka du upeliai (šiaurės vakaruose Grabelės upelis iš Grabelio ežero), pietryčiuose prateka Ligaja į Ilgio ežerą (Šventosios upės baseinas).

Vakarinėje pakrantėje įsikūręs Gaidžių kaimas. Šiaurinėje pakrantėje stūkso Antilgės piliakalnis.

Vandenvardžio kilmė neaiški. A. Vanagas bando sieti su sen.  'ramus, tykus upės plotas',  'ežeras', vid.  'varva, teka'.

## Šaltiniai
Aleksandrs Čekulajevs

**Aleksandras Čekulajevas** (; g. 1985 m. rugsėjo 10 d., Rygoje) – latvių puolėjas. A. Čekulajevs žinomas dėl savo rezultatyvumo. Įmušęs 46 įvarčius 2011 m. Estijos Meistriliigos sezone, Tarptautinis futbolo istorijos federacija jį paskelbė pasaulio rezultatyviausiu futbolininku.

Gimęs Rygoje, A. Čekulajevs pradėjo žaisti futbolą 1996 m. Jis savo vaikystėje žaidė klubuose Kekavos „Auda“, FK Viola ir Rygos „Olimps“. Jis praleido savo profesionalią karjerą Latvijoje, Čekijoje, Islandijoje, Estijoje, Maltoje ir Tailande.

## Pasiekimai
* Latvijos pirmos lygos rezultatyviausias žaidėjas (2007 m., žaidžiantis Kekavos klube „Auda“)
* Islandijos antrosios lygos čempionas (2010 m., žaidžiantis Oulafsviko klube „Víkingur“)
* Estijos Meistriliigos rezultatyviausias žaidėjas (2011 m., žaidžiantis Narvos klube „Trans“)
* Pasaulio rezultatyviausias žaidėjas (2011 m., žaidžiantis Narvos klube „Trans“)

## Išnašos

## Nuorodos
*
Sietuviškis

**Sietuviškis** arba ***Užusienio ežeras*** – ežeras šiaurės rytų Lietuvoje, Rokiškio rajone, apie 6 km į šiaurę nuo Salų, 9 km į šiaurės vakarus nuo Kamajų. Nusidriekęs iš šiaurės vakarų į pietryčius 0,71 km, plotis iki 0,3 km. Altitudė 92,5 m. Krantai žemi. Apyežerė pelkėta, ypač pietrytinis ir šiaurvakarinis krantai – ežerą supa Sietuviškio pelkė. Aplinkui pelkę plyti dirbami laukai. Sietuviškiu iš pietryčių į šiaurės vakarus prateka Šetekšnos intakas Žvygupis.

Greta ežero yra Valaitiškio kaimas.

## Šaltiniai
Siesikų miškai

**Siesikų miškai** – miškai vidurio Lietuvoje, Jonavos, Ukmergės ir Kėdainių rajonuose; prasideda 2 km į vakarus nuo Siesikų ir siauru puslankiu tęsiasi į vakarus, paskui į pietus 22 km, iki Liepių. Priklauso Kėdainių miškų urėdijos Šėtos girininkijai, Jonavos miškų urėdijos Liepių girininkijai ir Ukmergės miškų urėdijos Siesikų girininkijai. Apima 42,4 km² plotą. Masyvą sudaro Siesikų, Žeimelių, Pasraučių, Jovaišų, Garniškių, Kačėnų, Drobiškių, Žeimių ir kt. miškai.

Paviršius lygus. Būdingi velėniniai jauriniai glėjiški priemoliai. Miškai patenka į Obelies baseiną: teka Lankesa su intakais (Garankle, Vanga, Saulupe, Juodyne), Arvystas (su Arvystėliu), Nekula, Reteglė.

Medynai:
* beržynai: 43 %
* eglynai: 19 %
* drebulynai: 13 %
* ąžuolynai: 9 %
* uosynai: 6 %
* juodalksnynai: 6 %
* baltalksnynai: 3 %
* pušynai: 1 %

Jaunuolynai sudaro 15 % medynų, pusamžiai medžiai 55 %, pribręstantys 18 %, brandūs 12 %.

Siesikų miškuose sutinkami briedžiai, stirnos, šernai, lapės, elniai, kiškiai, usūriniai šunys, voverės, kiaunės, jerubės, slankos. Yra Žeimelių miško ąžuolo genetinis draustinis, Kačėnų miško ąžuolo genetinis draustinis.

Siesikų miške vyko 1863 m. sukilimo kautynės. Miškus kerta kelias . Greta įsikūrusios gyvenvietės (daugelis išnykusios): Užulaukis, Belazariškiai, Šiliūnai, Baravykai, Šapova, Garniškiai, Jovaišai, Zofijauka, Biliuškiai, Drobiškiai, Dukuvka, Juodžiai, Liepiai.

## Šaltiniai
Anė iš Žaliastogių

**Anė iš Žaliastogių** () – kanadiečių rašytojos Lucy Maud Montgomery romanas, pirmą kartą išleistas 1908 m. Laikomas sėkmingiausiu rašytojos kūriniu – jo pardavimai per daugiau nei šimtą metų siekia virš 50 milijonų kopijų. Romanas išverstas į daugiau nei 20 kalbų.

Knygoje pasakoja apie vienuolikmetę mergaitė Anę Šerli, kurią įsivaikina Matijus ir Merilė Katbertai – vidutinio amžiaus brolis ir sesuo. Mergaitė pas juos patenka per klaidą, kadangi Matijus ir Merilė iš pradžių nori įsivaikinti berniuką, galintį pagelbėti ūkio darbuose. Visgi jie pagaili našlaitės Anės ir leidžia jai pasilikti Žaliastogiuose (taip vadinama Katbertų sodyba). Romane aprašomas valiūkiškas, poetiškas Anės charakteris, mergaitės pažintys su vietiniais gyventojais bei įvairūs komiški nutikimai. Pagrindinė kūrinio tema – beribė vaikiška fantazija, meilė gamtai.

Lucy Maud Montgomery parašė ne vieną knygos tęsinį („Anė iš Evonlio“, „Anė iš salos“ ir t. t.), kuriuose pasakojama apie tolesnį Anės gyvenimą.

Į lietuvių kalbą išvertė Kęstutis Urba (pseudonimu Viltaras Alksnėnas), išleido „Alma Littera“. Juozo Miltinio dramos teatras 2012 m. romano motyvais pastatė spektaklį.

## Išnašos

## Nuorodos
* Apie spektaklį romano motyvais
* Visa knyga pdf formatu (lietuvių k.)
* Jūratė Visockaitė. Alisa – Žaliastogių Anė – Pepė 

## Įvairūs knygos leidimai


Image:Montgomery Anne of Green Gables.jpg|Anglų k.
Image:Ane montgomery.jpg|Lietuvių k.
Vaizdas:Zelenye kryshi.jpg|Rusų k.
Vaizdas:Anesvedu1.jpg|Švedų k.
Vaizdas:Anevokieciu.jpg|Vokiečių k.
Vaizdas:aneitalu.jpg|Italų k.
Vaizdas:aneportugalu.jpg|Portugalų k.
Vaizdas:aneprancuzu.jpg|Prancūzų k.
Vaizdas:anesuomiu.jpg|Suomių k.
Vaizdas:Anenorvegu.jpeg|Norvegų k.
Vaizdas:aneispanu.jpg|Ispanų k.
Vaizdas:anefarsi.jpg|Farsi k.
Vaizdas:anehindi.jpg|Hindi k.
Vaizdas:aneurdu.jpg|Urdu k.
Vaizdas:anejaponu.jpg|Japonų k.
Vaizdas:anevietnamieciu.jpg|Vietnamiečių k.
Vaizdas:anekinu.jpg|Kinų k.
Alherdas Bacharevičius

**Alherdas Bacharevičius** (, 1975 m. sausio 31 d. Minskas), baltarusių rašytojas ir vertėjas.

## Knygos
* *Praktinis miestų griovimo vadovas*, 2002
* *Natūrali spalva*, 2003
* *Jokio gailesčio Valentinai G.*, 2006
* *Prakeikti sostinės svečiai*, 2008
* *Šarka ant kartuvių*, 2009
* *Mažoji Bacharevičiaus medicinos enciklopedija*, 2011
* *Bacharevičiaus Hamburgo sąskaita*, 2012
* *Šabanai. Pasakojimas apie vieną dingimą*, 2012

## Apdovanojimai
* Ježio Giedroico literatūrinė premija, 2 vieta, 2012.
* Ježio Giedroico literatūrinė premija, 2 vieta, 2013.
* Ježio Giedroico literatūrinė premija, 3 vieta, 2015.

## Nuorodos
* Alherdas Bacharevičius. Mirtis / Alkoholizmas.
* Šiuolaikinė baltarusių literatūra kaip vertimo objektas
Andrejus Chadanovičius

**Andrejus Chadanovičius** (, 1973 m. vasario 13 d. Minskas), baltarusių poetas, vertėjas ir eseistas.

## Knygos
* *Laiškai iš po antklodės («Листи з-під ковдри»)* , 2002.
* *Seni eilėraščiai («Старыя вершы»)* , 2003.
* *Laiškai iš po antklodės («Лісты з-пад коўдры»)* , 2004.
* *Tautiečiai arba baltarusių limerikai («Землякі, альбо Беларускія лімэрыкі»)* , 2005.
* *From Belarus with Love* , 2005.
* *Šimtą laiškų tut.byjoje («Сто лі100ў на tut.by»)* , 2006.
* *Naujieji Meto šventė («Święta nowego rocku»)* , 2006.
* *Berlibrai («Бэрлібры»)* , 2008.
* *Asimetrinės sapnai («Несымэтрычныя сны»)* , 2010.

## Nuorodos
* Andrejus Chadanovičius (literaturairmenas.lt)
Songkla (ežeras)

**Songkla** arba ***Taleluangas*** () – didžiausias natūralus ežeras Tailande, tyvuliuojantis Malakos pusiasalyje, pietinėje šalies dalyje. Ežeras apima 1040 km² plotą ir ribojasi su Songkhla ir Phatalungo provincijomis. Nors Songkhla yra vadinamas ežeru, iš tikrųjų geologiškai tai lagūna.

Ežeras yra padalintas į tris atskiras dalis. Pietinė dalis ribojasi su Siamo įlanka šalia Songklos miesto. Šios ežero dalies vanduo yra sūrus, tačiau vandens druskingumas yra perpus mažesnis negu vandenyno. Toliau į šiaurę yra Thale Luang ežero dalis (782,80 km²) ir galiausiai prie šiaurinio galo tarp pelkių yra maža Thale Noi ežero dalis (28 km²), kuri išsidėstė Phatalungo provincijoje. Pats ryškiausias šio ežero bruožas yra 75 km ilgio nerija, kuri atskiria jį nuo jūros.

## Iravadžio delfinai
Maža Iravadžio delfinų (*Orcaella brevirostris*) populiacija buvo aptikta Taleluango ežero dalyje, šalia Si-Ha salų, Patalungo provincijoje. Tačiau, dėl pernelyg intensyvios žvejybos ir ežero užterštumo jiems iškyla grėsmė išnykti. Tarptautinė raudonoji knyga parodo, kad Iravadžio delfinų populiacija, įskaitant gyvenančius Mahakamo upėje ir Malampajos sąsiauryje, priklauso kritiškai nykstančių gyvūnų grupei.

## Šaltiniai
Čiangrajus

**Čiangrajus** () – toliausiai į šiaurę nutolęs miestas Tailande, Čiangrajaus provincijos sostinė. 1262 m. šis miestas buvo įkurtas kaip karaliaus Mangrajaus sostinė.

Tailando Nacionalinės statistikos tarnybos duomenimis, nuo rugsėjo mėn. 2010 m. Čiangrajaus savivaldybėje gyveno 199 699 žmonių.

Čiangrajui būdingas tropinis drėgnas ir sausas klimatas. Žiemos yra gana sausos ir šiltos. Temperatūra kyla iki balandžio mėn., vidutinė dienos maksimali temperatūra 34,9 °C. Lietingas sezonas trunka nuo balandžio pabaigos iki spalio mėn., jo metu būdingos liūtys, žemesnė temperatūra dieną, nors naktys lieka šiltos.
Lamphunas

**Lamphunas** () – miestas šiauriniame Tailande, Lamphuno provincijos sostinė. 2006 m. turėjo 14 030 gyventojų.

Miestas yra išsidėstęs Pingo upės slėnyje, tarp Thanon Thong Čai kalnų vakaruose ir Khun Tan kalnų rytuose.

Lamphune yra viena svarbiausių šventyklų Šiaurės Tailande, *Wat Phra That Hariphunchai*, kuri yra pavaizduota ant vieno satango monetos.

Miestas yra apsuptas ryžių laukais ir sodais, kuriuose auga populiarūs vaisiai, tokie kaip tikrasis longanas.
Kamphengphetas

**Kamphengphetas** () – šiaurės Tailando miestas, Kamphengpheto provincijos sostinė. 2005 m. mieste gyveno 30 114 žmonių.
Marius Šavelskis

**Marius Šavelskis** (g. 1994 m. liepos 30 d.) – Lietuvos lengvaatletis, ėjikas.

2015 m. įvykdė normatyvą į 2016 m. vasaros olimpines žaidynes.

## Pasiekimai

## Nuorodos
* Marius Šavelskis IAAF svetainėje
Save Rock and Roll

**Save Rock and Roll** – penktasis studijinis amerikiečių roko grupės „Fall Out Boy“ albumas, išleistas 2013 m. balandžio 12 d. Tai – pirmasis grupės albumas, įrašytas po pertraukos nuo muzikos, kurią grupė pradėjo 2009 m. Kartu dainas albume atlieka Foxes, Big Sean, Courtney Love ir Elton John. Kiekvienai albumo dainai buvo sukurtas po vaizdo klipas. Albumas susilaukė teigiamų kritikų įvertinimų. Per pirmąją savaitę vien JAV buvo parduota 154 tūkstančiai kopijų ir įrašas debiutavo pirmojoje „Billboard 200“ reitingo vietoje.

## Dainų sąrašas

## Išnašos
Veisenfelsas

**Veisenfelsas** () – miestas Vokietijoje, Saksonijos-Anhalto pietuose, prie Zalės upės, 30 km į pietus nuo Halės. Geležinkelio stotis. Maisto (pieno, mėsos, mineralinio vandens) pramonė. Veikia avalynės muziejus, yra barokinė pilis.

## Istorija

Veisenfelsas ties brasta per Zalę susikūrė ~XII a. (1185 m. suteikta savivaldos teisė). 1656–1746 m. miestas buvo Saksonijos-Veisenfelso hercogystės sostine. 1660 m. pastatyta pilis. Buvo svarbus kultūros centras. Vėliau miestas atiteko Prūsijai, jo reikšmė sumenko. Nuo XIX a. tapo svarbiu avalynės pramonės centru, bet 1991 m. paskutinė gamykla uždaryta.


Schloss Neu-Augustusburg Ostseite.JPG|Pilis
Schloss Neu-Augustusburg und Marktplatz in Weißenfels, Sachsen-Anhalt.JPG|Centrinė aikštė
St. Georg (Untergreißlau)3.JPG|Šv. Jurgio bažnyčia


## Šaltiniai
Trickfinger

**Trickfinger** – pirmasis studijinis John Frusciante albumas *Trickfinger* pseudonimu, išleistas 2015 m. balandžio 7 d. Albumas buvo įrašytas dar 2008 m., tačiau išleistas tik po septynerių metų. Šiame albume skamba tik instrumentinė elektroninė acid house žanro muzika, atlikta „Roland TB-303“ sintezatoriumi.

## Dainų sąrašas
Valaamo salos

**Valaamo salos** (, ) – salynas Rusijoje, Karelijos Respublikoje, Ladogos ežero šiaurės vakaruose, 22 km nuo žemyno krantų. Susideda iš daugiau nei 50 salelių, kurių bendras plotas 36 km². Didžiausia sala – Valaamas (28 km²). Aukštis iki 70 m. Salos uolingos, sudarytos iš granito ir diabazių, kranto linija labai vingiuota (šcherai). Auga spygliuočių miškai.

Valaamo saloje yra Valaamo gyvenvietė. Ten taip pat veikia Valaamo vienuolynas (įkurtas XIV a.). Su smulkesnėmis salelėmis Valaamo salą jungia tiltai. Turizmas.

Valaamo salos nuo seno garsėjo savo ramybe, gražia gamta, čia poilsiaudavo Rusijos valdovai, rašytojai, menininkai, mokslininkai.


Rocks on Valaam Island in Lake Ladoga..jpg|Valaamo šcherai
Cathedral 0608.jpg|Valaamo vienuolyno soboras
Valaam GephsimanskiySketeChurch.jpg|Getsemanės skitas
Валаам (10).JPG|Ežeras Valaame


## Šaltiniai
Valaginos kalnagūbris

**Valaginos kalnagūbris** () – kalnų grandinė Rusijoje, Kamčiatkos krašte, Kamčiatkos pusiasalio rytuose, Rytų kalnagūbrio dalis. Tęsiasi į šiaurę nuo Ganalio kalnagūbrio. Ilgis – 150 km. Aukštis iki 1794 m (Kudriašo k.). Sudarytas iš kristalinių skalūnų, granitų, vulkaninės lavos. Statūs šlaitai dengiami Ermano beržų miškais, aukščiau veši krūmynai, aukštažolės pievos.

## Šaltiniai
Valė (Gruzija)

**Valė** () – miestas pietvakarių Gruzijoje, Samcchė-Džavachetijoje, 12 km į pietvakarius nuo Achalcichės, Mažajame Kaukaze, Pocchovio (Kuros intakas) dešiniajame krante. Geležinkelio stotis ir kelias į Achalcichę. Kasama rusvoji anglis. Yra X a. amžiaus cerkvė. Gyvena didelė gruzinų graikų-katalikų bendruomenė.

## Istorija

Valė žinoma nuo X a. Miesto statusas suteiktas 1962 m.

## Šaltiniai
Valensija (reikšmės)

**Valensija** () gali reikšti:

* Valensija – miestas Ispanijoje;
* Valensija – miestas Venesueloje;
* Valensija – Ispanijos regionas;
* Valensija – ežeras Venesueloje;
* Valensija – miestas Filipinuose, Mindanao saloje;
* Valensija – miestelis Kolumbijoje;
* Valensijos įlanka – Viduržemio jūros įlanka;
* Valensijos taifa – Al Andalūzijos taifa;
* Valensijos karalystė – viduramžių Ispanijos karalystė.
Valuikai

**Valuikai** () – miestas Rusijoje, Belgorodo srityje, 152 km į pietryčius nuo Belgorodo, 15 km nuo Ukrainos sienos, prie Valujaus upės (3 km nuo jos santakos su Oskolu). Rajono centras. Geležinkelių mazgas (į Maskvą, Kurską, Luganską), plentai į Belgorodą, Iziumą, Luganską. maisto (mėsos, aliejaus, cukraus, pieno, grūdų, konservų, likerio), odos, metalo apdirbimo, statybinių medžiagų pramonė. Yra Šv. Nikolajaus Stebukladario cerkvė (1840 m.), stačiatikių vienuolynas.

## Istorija

1593 m. įkurta Valuikų tvirtovė. XVII a. tapo apskrities centru. Per Rusijos–ATR karus Valuikų tvirtovė ne kartą sudeginta. XIX a. pab. miestą pasiekė geležinkelis. 1966 m. prie Valuikų prijungta Socgorodoko miesto tipo gyvenvietė.

## Šaltiniai
Vankaremas

**Vankaremas** (, ) – gyvenvietė Rusijoje, Čiukčių autonominėje apygardoje, Iultino rajone, Vankaremo kyšulyje, prie Čiukčių jūros ir Vankaremo upės žiočių. Žiemos keliu Vankaremas jungiasi su plentu Iultinas–Egvekinotas. Kartą per 2 mėnesius į gyvenvietę užsuka keleivinis sraigtasparnis.

Greta yra jūrų vėplių gulykla, lankosi baltieji lokiai. Yra senovinės gyvenvietės liekanos. Už 21 km yra buvusi troposferinė radiorelinė stotis „Agat“. Dauguma Vankaremo gyventojų – čiukčiai.

## Istorija

Čiukčiai šią eskimų gyvenvietę, kuri, matyt, dėl epidemijos buvo apleista, pasiekė XVIII–XIX a. 1934 m. žiemą čia evakuota garlaivio „Čeliuskinas“ ekspedicija. Tais pačiais metais įkurta jūrinė hidrometeorologinė stotis.

## Šaltiniai
Vankaremo kyšulys

**Vankaremo kyšulys** () – kyšulys Čiukčių pusiasalio šiaurėje (Rusija, Čiukotka), išsikiša į Čiukčių jūrą. Yra tarp Šmito kyšulio vakaruose ir Koliučino užutėkio rytuose. Kyšulys neaukštas, uolingas. Yra jūrų vėplių gulykla. Netoli kyšulio yra Adolfo Nordenšeldo atrastos senovės gyvenvietės liekanos.

Šalia Vankaremo kyšulio yra Vankaremo gyvenvietė.

## Šaltiniai
Vandžou

**Vandžou** () – miestas vidurio Kinijos Liaudies Respublikoje, Čongčingo savivaldybėje, uostamiestis prie Jangdzės upės. Yra netoli Trijų tarpeklių krašto, 228 km nuo Čongčingo. Svarbus prekybinis, tiekimo centras. Stotis prie Šanchajaus–Čengdu geležinkelio. Maisto (tungamedžio aliejaus), popieriaus, tekstilės pramonė.

## Istorija

Seniau miestas buvo žinomas kaip ***Vansianas*** () ir įėjo į Sičuano provinciją, bet 1997 m. priskirtas Čongčingui, pakeistas pavadinimas. Dėl plečiamos Trijų tarpeklių užtvankos dalis miesto užlieta.

## Šaltiniai
Varaderas

**Varaderas** () – kurortinis miestas, tarptautinis turistinis centras Kuboje, Atlanto vandenyno pakrantėje, Matansaso provincijoje. Įsikūręs Hikakoso pusiasalyje, tarp Kardenaso įlankos ir Floridos sąsiaurio, 140 km į rytus nuo Havanos. Ateina *Via Blanca* plentas, yra Juan Gualberto Gómez oro uostas. Vystomas turizmas, per metus apsilanko virš 1 mln. turistų (iš JAV, Kanados, Europos šalių). Turistus traukia balto smėlio paplūdimiai, jūra, greta esantis Sabanos-Kamagvėjaus salynas su daugybe smulkių smėlio salelių, koralų rifų. Įsteigtas Hikakoso kyšulio gamtos parkas.

## Istorija

Varaderas įkurtas 1887 m., ilgą laiką buvo druskos kasykla.


Scenes of Cuba (K5 02657) (5977073459).jpg|Renginių rūmai
Yellow Bus (5981849855).jpg|Miesto autobusas
Scenes of Cuba (K5 02182) (5981900711).jpg|Paplūdimys
Scenes of Cuba (SAM 0369) (5982519172).jpg|Parkas


## Šaltiniai
Bernardo O'Higinso nacionalinis parkas

**Bernardo O’Higinso nacionalinis parkas** () – didžiausia saugoma gamtos teritorija Čilėje, Aiseno ir Magelano ir Čilės Antarktidos regionuose, šalies pietuose. Parkui vardas duotas nuo vieno pirmųjų nepriklausomos Čilės vadovų Bernardo O’Higinso.

Rytuose parkas ribojasi su Ledynų ir Tores del Painės nacionaliniais parkais, tuo tarpu šiaurėje yra San Rafaelio lagūnos nacionalinis parkas.

Anksčiausiai šioje teritorijoje apsigyveno alakalufai. 

2007 m. dėl klimato kaitos išseko vieno ledyne buvusio ežero vanduo. Parko teritorijoje yra didžioji dalis Pietų Patagonijos ledo kepurės ledyno.

Šiame parke gyvena Andų kondorai, jūros ūdros, jūriniai kormoranai ir kt.

## Šaltiniai
San Rafaelio lagūnos nacionalinis parkas

**San Rafaelio lagūnos nacionalinis parkas** () – saugoma gamtos teritorija Čilėje, Aiseno regione, šalies pietuose. Parkas pavadintas San Rafaelio lagūnos, kuri susidarė tirpstant San Rafaelio ledynui, vardu. Vienas didžiausių parko lankomų objektų yra 16 km ilgio fjordas.

1979 m. UNESCO parką įtraukė į Pasaulio biosferos rezervatų sąrašą.

Parko teritorijoje yra vienos didžiausių Patagonijos kalnyno viršukalnių.

## Šaltiniai
Varangalas

**Varangalas** (, ) – miestas Indijoje, Telanganos valstijoje, Dekano plokščiakalnyje. Yra geležinkelio stotis, plentai į Haidarabadą, Bhopalą. Žemės ūkio krašto prekybinis centras (ryžiai, mangai, medvilnė, kviečiai). Tekstilės (medvilnės, audinių, kilimų) pramonė. Veikia Kakatijos universitetas. Yra VII a. Bhadrakali šventykla, XII a. Varangalo tvirtovės liekanos, netoliese yra XII a. Tūkstančio stulpų šventykla, skirta Šivai, Višnui ir Sūrjai.

## Istorija

Varangalas senovėje (~XI–XIII a.) buvo Kakatijos dinastijos sostinė.


Warangal fort pillars 01.jpg|Varangalo tvirtovė
Middle View of Thousand Pillar Temple.jpg|Tūkstančio bokštų šventykla
Bhadrakali-templewarangal.jpg|Bhadrakali šventykla


## Šaltiniai
Septynios sielos

**Septynios sielos** () – 2008 m. JAV sukurta fantastinė drama. Nors kai kurių kritikų nuomonė apie juostą buvo negatyvi (interneto svetainė Rotten Tomatoes ją vertina vos 27% teigiamų atsiliepimų), ji sulaukė didelės finansinės sėkmės. 

## Pagrindiniai aktoriai
: *Aktorius – vaidmuo*
* Will Smith – Timas Tomasas
* Michael Ealy – Benas Tomasas, Timo brolis ir tikrasis IRS (mokesčių inspekcijos agentas)
* Barry Pepper – Denas Morisas, Timo draugas ir jo testamento vykdytojas
* Rosario Dawson – Emilė Posa, moteris, serganti nepagydoma širdies liga
* Octavia Spencer – Keitė, Emilės slaugė
* Woody Harrelson – Ezra Terneris, aklas mėsos pardavėjas
* Judyann Elder – Holė, vaikų prieglaudos darbuotoja

## Turinys

Timas Tomasas, vairuodamas mašiną ir tuo pačiu rašydamas telefonu žinutę, padaro avariją, kurios metu žūsta 7 žmonės, tarp kurių – ir jo paties žmona.

Praėjus 2 metams ir negalėdamas susitaikyti su savo poelgio pasekmėmis, Timas nusprendžia tapti donoru septyniems žmonėms, dovanodamas jiems taip reikalingus organus po to, kai įvykdys iš anksto suplanuotą savižudybę, o jo vaikystės draugas Denas Morisas įvykdys jo paskutinę valią...

## Apdovanojimai
* „ALMA Awards“ (nominacija) – geriausia aktorė (R. Dawson)
* „Black Reel Awards“ (nominacija) – geriausias režisierius (G. Muccino)
* „Image Awards“ – geriausias aktorius (W. Smith)
* „Image Awards“ – geriausia aktorė (R. Dawson)
* „Image Awards“ (nominacija) – geriausias filmas
* Satelito apdovanojimas (nominacija) – geriausias scenarijus (G. Nieporte)
Vanuazo nacionalinis parkas

**Vanuazo nacionalinis parkas** () – saugoma gamtos teritorija Prancūzijoje, Savojos Alpėse, Savojos departamente. Plotas – 528,39 km². Įkurtas 1963 m. Driekiasi tarp Tarentazo ir Morjeno slėnių, ribojasi su Italija, kurioje toliau pereina į Gran Paradizo nacionalinį parką (drauge sudaro didžiausią Alpių nacionalinį parką, >1250 km²).

Parkas apima Alpių kalnus (Vanuazo masyvą), iškylančius iki 3855 m (Grand Kaso k.), su būdingais kraštovaizdžiais (kalnų slėniai, smailios viršukalnės, ledynai) bei gyvąja gamta. Nacionaliniame parke auga spygliuočių miškai, aukštikalnių pievos. Sutinkami alpiniai ožiai, gemzės, alpiniai švilpikai, vilkai, lūšys, baltieji kiškiai, barsukai, šermuonėliai, šeškai, barzdotieji grifai, kilnieji ereliai, didieji apuokai, juodosios meletos, tundrinės žvyrės, tetervinai ir kt.


Refuge des lacs Merlet.jpg|Kalnų trobelė
RGA 231.JPG|Val d'Izero gyvenvietė ir slėnis
Bouquetin_P1010815.JPG|Alpinis ožys
Parc_Vanoise_Vue_vallée_Termignon.jpg|Kalnai


## Šaltiniai
Angel-A

**Angel-A** – režisieriaus Luc Besson sukurta romantinė drama, demonstruota Sundance kino festivalyje 2007 m.

## Pagrindiniai aktoriai
: *Aktorius – vaidmuo*
* Jamel Debbouze – Andrė Musa
* Rie Rasmussen – Angel-A
* Gilbert Melki – Frenkas
* Serge Riaboukine – Pedro 

## Turinys

Turinti daugybę skolų banditams ir niekaip negalintis jų gražinti, Andrė nusprendžia nusižudyti nušokdamas nuo tilto. Čia jis sutinka gražią moterį, kuri ketina padaryti tą patį. Šiai nušokus, Andrė taip pat neria iš paskos ir ją išgelbėja. Angela prisistačiusi mergina, dėkodama už išgelbėjimą, pareiškia, kad dabar visur ir visada juo seks, klausys ir jam padės.

Andrė pasiima Angelą su savimi į susitikimą su vienu iš savo skolintojų Frenku, tikėdamasis, kad šis jį gerbs labiau, jei greta jo bus tokia graži moteris. Ir tikrai, Angela padeda Andre išspręsti visas jį kankinančias finansines problemas, tačiau kuomet šis pradeda manyti radęs idealią savo gyvenimo moterį, paaiškėja, kad Angela – jį globoti atsiustas angelas Angel-A...
Anadyrio rajonas

**Anadyrio rajonas** (, ) – administracinis rajonas Rusijoje, Čiukčių autonominės apygardos pietrytinėje dalyje. Administracinis centras – Anadyris (į sudėtį neįeina).

## Geografija

Iš rytų prieina Beringo jūros Anadyrio įlanka. Prateka Anadyrio upė. Telkšo Elgygytgyno, Raudonasis ežerai.

## Istorija

Anadyrio rajonas su centru Novo Marijinske (dab. Anadyris) įkurtas 1927 m. Nuo 2008 m. Anadyrio ir Beringo rajonai sujungti į Centrinį rajoną, o centru tapo Ugolyje Kopiai. Tačiau po kelių mėnesių grąžintas Anadyrio pavadinimas ir būstinė Anadyryje.

## Gyvenvietės

Didžiausios gyvenvietės:
* Ugolnyje Kopiai (mtg, 3586 gyv.)
* Beringovskis (mtg, 1003)
* Ust Belaja (805)
* Markovas (740)
* Kančalanas (635)
* Vaegis (432)
* Meinypilgynas (406)
* Chatyrka (367)
* Snežnojė (295)
* Alkatvaamas (287)
* Čiuvanskojė (170)
* Lamutskojė (150)
* Krasnojė (73)
* *Otrožnas* (0)
* *Šachtiorskis* (0)


Khatyrka.jpg|Chatyrka
Beringovsky.jpg|Beringovskis
Anadir Lowlends.JPG|Anadyrio žemuma


## Šaltiniai
Bilibino rajonas

**Bilibino rajonas** () – administracinis rajonas Rusijoje, Čiukčių autonominės apygardos pietvakarinėje dalyje. Administracinis centras – Bilibinas.

## Geografija

Didelę dalį teritorijos užima Aniujo kalnynas. Teka Omolonas, Didysis ir Mažasis Aniujai, telkšo Ilirnėjaus, Tytylio ežerai.

## Istorija

1930 m. įkurtas Rytų Tundros rajonas, 1961 m. jis pervadintas Bilibino rajonu. Pradžioje rajono centras buvo Osrtovnojuje, vėliau Aniujske, galiausiai – Bilibine.

## Gyvenvietės

Didžiausios gyvenvietės:
* Bilibinas (miestas, 5588 gyv.)
* Omolonas (836)
* Aniujskas (459)
* Ostrovnojus (389)
* Kepervejemas (309)
* Ilirnėjus (274)
* *[[Aliskerovas]]* (1)
* *Vesenas* (0)
* *Dalnas* (0)
* *Vstrečnas* (0)


Ilirney.jpg|Ilirnėjaus gyvenvietė
Anyuysk.jpg|Aniujskas
Зимний туман над Билибино.jpg|Rūkas virš Bilibino


## Šaltiniai
Giedrė Švedienė

**Giedrė Švedienė** (g. 1968 m. sausio 15 d. Kaune) – ekonomistė, auditorė. Buvusi valstybės kontrolierė.

## Biografija
1986–1991 m. studijavo Vilniaus universitete, Ekonomikos fakultete, įgijo ekonomisto analitiko specialybę. 1991–1992 m. studijavo Centrinės Europos universitete Prahoje, Čekijoje, įgijo ekonomikos mokslų magistro laipsnį.

1992–1996 m. – „ComputerLand“ generalinio direktoriaus asistentė, vėliau – parduotuvės vedėja. 1996–1999 m. – LR užsienio reikalų ministerija, Lietuvos Respublikos nuolatinė misija prie Jungtinių Tautų Ženevoje, Kanceliarijos vedėja. 1999–2000 m. – Lietuvos bankininkystės, draudimo ir finansų institutas, vadybininkė viešiesiems ryšiams. 2000–2004 m. – LR finansų ministerija, finansų ministro padėjėja, vėliau: Tarptautinio departamento Ryšių su užsieniu skyriaus vedėja, Finansinės paramos departamento ES paramos koordinavimo skyriaus vedėja. 2001 m. – „Giordano dell’Amore Foundation“, Milanas, Italija, įgytas bankininkystės ir finansų magistro laipsnis. 2004–2006 m. – Struktūrinės politikos atašė Lietuvos Respublikos nuolatinėje atstovybėje ES Briuselyje. 2006–2009 m. – LR vidaus reikalų ministerija, ministerijos sekretorė. 2009–2010 m. – Valstybės kontrolės 3-iojo audito departamento direktorė. 2010–2015 m. – Lietuvos Respublikos Valstybės kontrolierė.. Po darbo VK dirbo mentore Švedijos aukščiausioje audito institucijoje, konsultavo Botsvanos auditorius . 2016 m. rugpjūčio 24 d. tapo Lietuvos pramonininkų konfederacijos administracijos vadove.

## Šeima
Ištekėjusi, augina sūnų

## Šaltiniai
Čiaūno rajonas

**Čiaūno rajonas** (, ) – administracinis rajonas Rusijoje, Čiukčių autonominės apygardos šiaurės vakarinėje dalyje. Administracinis centras – Pevekas.

## Geografija

Rajonas yra Rytų Sibiro jūros pakrantėje, aplink Čiaūno užutėkį. Rajonui priklauso Ajono, Routano, Šalaurovo salos. Teka Čiaūnas, Paljavaamas, Ičiuvejemas. Daugiausia plyti pelkėta lyguma, pietuose paviršius kyla į kalnus (1400–1700 m).

## Istorija

Rajonas įkurtas 1930 m. Po TSRS žlugimo užsidarė visos alavo kasyklos, nuo 1991 iki 2002 m. gyventojų skaičius sumažėjo per 22 tūkst. žmonių.

## Gyvenvietės

Didžiausios gyvenvietės:
* Pevekas (miestas, 4724 gyv.)
* Rytkučis (464)
* Ajonas (200)
* Bilingsas (195)
* Janranajus (194)
* *Apapelginas* (0)
* *Baranicha* (0)
* *Bystras* (0)
* *Valkumėjus* (0)
* *Komsomolskis* (0)
* *Krasnoarmėjskis* (0)
* *Jūžnas* (0)


Apapelgino.jpg|Apleista Apapelgino gyvenvietė
Ayon.jpg|Ajonas
Pevek.jpg|Čiaūno užutėkis


## Šaltiniai
Ivultino rajonas

**Ivultino rajonas** (, ) – administracinis rajonas Rusijoje, Čiukčių autonominės apygardos šiaurinėje dalyje. Administracinis centras – Egvekinotas.

## Geografija

Rajonas yra Rytų Sibiro jūros ir Čiukčių jūros pakrantėje, pietryčiuose siekia Beringo jūrą (Kryžiaus įlanką). Priklauso Vrangelio, Heraldo salos. Teka Amguema, Paljavaamas, Kyvekvynas, Kuvetas.

Nutiestas Ivultino–Egvekinoto kelias.

## Istorija

Rajonas įkurtas 1953 m. su centru Egvekinote. 1973 m. iš dalies Ivultino rajono sudarytas Šmito rajonas. 2008 m. Šmito rajonas vėl prijungtas, sudarytas Rytų rajonas. Po kelių mėnesių jam grąžintas Ivultino rajono pavadinimas. 2009 m. Bilingso gyvenvietė atiduota Čiaūno rajonui.

## Gyvenvietės

Didžiausios gyvenvietės:
* Egvekinotas (mtg, 2955 gyv.)
* Ryrkapijus (636)
* Amguema (459)
* Konegrinas (367)
* Šmito Kyšulys (mtg, 238)
* Uelkalis (210)
* Vankaremas (175)
* Nutepelmenas (161)
* *Leningradskis* (0)
* *Ušakovskojė* (0)
* *[[Ivultinas]]* (0)


Wrangel Island tundra.jpg|Vrangelio salos tundra
Иультинский район.jpg|Rajono kraštovaizdis
Iultinskiy r-n, Chukotskiy, Russia - panoramio - Шабанов.jpg|Šmito Kyšulio oro uostas
Полярный круг - panoramio.jpg|Ivultino–Egvekinoto kelias


## Šaltiniai
Providenijos rajonas

**Providenijos rajonas** (, ) – administracinis rajonas Rusijoje, Čiukčių autonominės apygardos rytinėje dalyje. Administracinis centras – Providenija.

## Geografija

Rajonas yra Čiukčių pusiasalio pietuose, prie Beringo jūros ir Anadyrio įlankos. Paviršius kalnuotas, gausu smulkių ežerų, pelkių. Telkšo stambus Ačeno ežeras. Priklauso Arakamčečeno, Ytigrano salos.

## Istorija

Rajonas įkurtas 1957 m.

## Gyvenvietės

Didžiausios gyvenvietės:
* Providenija (mtg, 1993 gyv.)
* Sirenikai (428)
* Novojė Čaplinas (384)
* Enmelenas (329)
* Nunligranas (320)
* Janrakynotas (317)


Whale Ribs, Yttygran Island.jpg|Banginio kaulai Ytigrano saloje
Yanrakinnot Village.jpg|Janrakinotas
Penkigney Bay.jpg|Penkignėjaus užutėkis
Road to Novoe Chaplino NPS.jpg|Kelias į Novojė Čapliną


## Šaltiniai
Čiukčių rajonas

**Čiukčių rajonas** (, ) – administracinis rajonas Rusijoje, Čiukčių autonominės apygardos rytinėje dalyje. Administracinis centras – Lavrentija.

## Geografija

Rajonas yra Čiukčių pusiasalio šiaurėje, prie Čiukčių jūros. Iš rytų skalauja Beringo jūra, apima Dežniovo kyšulį. Paviršius kalnuotas (700–900 m), pakrantėse driekiasi plačios pelkėtos lygumos. Ilgiausios upės – Čegitunas, Jonajvejemas, Igelkvejemas, Uliuvejemas. Didžiausi ežerai – Jonajus, Koolenis.

## Istorija

Rajonas įkurtas 1927 m. Nuo jo 1957 m. atskirtas Providenijos rajonas.

## Gyvenvietės

Didžiausios gyvenvietės:
* Lavrentija (1388 gyv.)
* Lorinas (1160)
* Uelenas (697)
* Neškanas (675)
* Inčounas (383)
* Enurminas (300)

Tautinė sudėtis: 88,5 % – čiukčiai, 11,1 % – eskimai, 0,4 % – jukagyrai, evenai, čiuvanai, itelmenai.


Typical Family Home, Lorino.jpg|Lorinas
Naukan.jpg|Apleista Naukano gyvenvietė
Soviet Ruins, Cape Dezhnev.jpg|Griuvėsiai Dežniovo kyšulyje
Dancers in Lorino.jpg|Čiukčių šokėjos


## Šaltiniai
Iharis Babkovas

**Iharis Babkovas** (, 1964 m. birželio 2 d. Gomelis), baltarusių poetas, filosofas ir vertėjas.

## Knygos
* *Solus Rex*, 1991.
* *Karo už skaidrumą didvyris*, 1998.
* *Adamas Klakockis ir jo šešėliai*, 2001.
* *Migti, busti, klausytis žuvų balsų*, 2009.
* *Menininko portretas, nematomas prieblandoje*, 2011.
* *Minutėlė. Trys istorijos*, 2013.

## Apdovanojimai
* Ježio Giedroico literatūrinė premija, 1 vieta, 2014.

## Nuorodos
* Šiuolaikinė baltarusių literatūra kaip vertimo objektas
Arturas Klinavas

**Arturas Klinavas** (, 1965 m. rugsėjo 5 d. Minskas), baltarusių menininkas ir rašytojas.

## Bibliografija
* *Mažoji kelionių knygelė po Saulės Miestą*, 2007
* *Stiklo tara*, 2013

## Apdovanojimai
* Ježio Giedroico literatūrinė premija, 2 vieta, 2014.

## Nuorodos
* Šiuolaikinė baltarusių literatūra kaip vertimo objektas
Skubioji medicina

**Skubioji medicina** – medicinos sritis, apimanti visų amžiaus grupių pacientus, su ūmiomis būklėmis ar sužalojimais, kuriems reikalingas neatidėliotinas diagnozės nustatymas ir neuždelsta gydymo pradžia. Skubiosios medicinos gydytojas dažniausiai neteikia ilgalaikės ar tęstinės pacientų priežiūros paslaugų, jis diagnozuoja įvairius susirgimus ir imasi skubių intercencijų, kuriomis gelbėjami, gaivinami ir stabilizuojami pacientai. Skubiosios medicinos gydytojai dirba ligoninių skubios pagalbos ir (ar) priėmimo skyriuose, prehospitalinėje sveikatos priežiūros paslaugų grandinėje, kitose vietose, kur reikalingas pradinis skubus gydymas, rečiau – intensyvios terapijos ir reanimacijos skyriuose. Šio gydytojo darbo tikslas – diagnozuoti gyvybei pavojingas, ūmiai atsiradusias būkles, stabilizuoti pacientus ir tikslingai nukreipti tolesnei priežiūrai. Nustačius ūmią būklę pacientui, jis stabilizuojamas ir guldomas į ligoninę. Pacientams, kuriems po nuodugnaus ištyrimo ar suteikus stebėjimo paslaugą ir nenustačius ūmios, gyvybei grėsmingos patologijos rekomenduojama šeimos gydytojo priežiūra ir kontrolė, jis išleidžiamas iš ligoninės.

## Istorija
Skubiosios medicinos rezidentūra Lietuvoje atsirado 2013 m. Vilniaus universitete bei Lietuvos sveikatos mokslų universitete.
Aharon Barak

**Aharon Barak** (g. 1936 m. rugsėjo 16 d. Kaune) – Lietuvos žydų kilmės Izraelio teisininkas.

## Biografija

Gimė 1936 m. rugsėjo 16 d. Kaune, Zvi Brick šeimoje. Nuo 1941 m. kartu su tėvais gyveno Kauno gete. Po karo pabėgo į Romą, iš kur po dvejų metų išvyko į Jeruzalę. Studijavo teisę, tarptautinius santykius ir ekonomiką Jeruzalės hebrajų universitete, mokslus baigė 1958 metais. Vėliau tarnavo Izraelio ginkluotosiose pajėgose. Atlikęs tarnybą 1963 m. tapo teisės mokslų daktaru. 1966-1967 m. studijavo Harvardo universitete. 1968 m. tapo Jeruzalės hebrajų universiteto profesoriumi, o 1974 m. teisės fakulteto dekanu. 1978-1995 m. buvo Izraelio aukščiausiojo teismo teisėjas, 1995-2006 m. aukščiausiojo teismo prezidentas. Baigęs darbą teisme toliau dėsto Izraelio aukštosiose mokyklose ir Jeilio teisės mokykloje. Už nuopelnus įgyvendinant Izraelio teismų reformas apdovanotas įvairiais valstybiniais apdovanojimais. 

## Darbai

* *Judicial Discretion* (1989) ISBN 978-0-300-04099-9
* *Purposive Interpretation in Law* (2005) ISBN 978-0-691-12007-2 Book review.[17]
* *The Judge in a Democracy* (2006) ISBN 978-0-691-12017-1
* *Begin and the Rule of Law*, Israel Studies, Indiana University Press, Volume 10, Number 3, Fall 2005, pp. 1–28

## Nuorodos

* Biografija (ang.)
Oilerio-Maskeronio konstanta

**Oilerio–Maskeronio konstanta** (kartais vadinama tiesiog **Oilerio konstanta**) – matematinė konstanta, dažnai figūruojanti matematinėje analizėje ir skaičių teorijoje. Paprastai ji žymima mažąja graikiška raide  (\gamma). 

Konstantą pirmą kartą įvedė Leonardas Oileris 1734 metais. Tada jis ją pažymėjo C ir O raide. 1790 metais italų matematikas Lorenco Maskeroni apskaičiavo 19 šios konstantos reikšminių skaitmenų. Žymėjimas \gamma atsirado vėlesniais laikais, greičiausiai dėl šios konstantos ryšio su gama funkcija. Jį pirmasis panaudojo vokiečių matematikas Karlas Antonas Bretšneideris 1835 metais.

Oilerio–Maskeronio konstanta apibrėžiama kaip harmoninės eilutės ir natūrinio logaritmo skirtumo riba:

:\gamma = \lim_{n \rightarrow \infty } \left(
\sum_{k=1}^n \frac{1}{k} - \ln(n) \right)=\int_1^\infty\left({1\over\lfloor x\rfloor}-{1\over x}\right)\,dx.

Čia, \lfloor x\rfloor yra didžiausias sveikas skaičius, gaunamas atmetus trupmeninę jo dalį.

50 pirmų šios konstantos reikšminių skaitmenų yra tokie:
: 0.57721&nbsp;56649&nbsp;01532&nbsp;86060&nbsp;65120&nbsp;90082&nbsp;40243&nbsp;10421&nbsp;59335&nbsp;93992&nbsp;…

Kol kas neįrodyta ar \gamma tai algebrinis skaičius, ar transcendentinis skaičius. Iš esmės net nėra žinoma ar \gamma yra iracionalusis skaičius.  \gamma konstantos pasirodymas daugelyje matematinių sąryšių kaip tik ir kelia abejones apie jos iracionalumą.

Oilerio-Maskeronio konstanta gali būti išreikšta ir
* per integralą:
*: \gamma = -\int\limits_0^{\infty}\frac{\ln x}{e^x}\,dx
* per gama funkcijos išvestinę:
*: \gamma = -\Gamma^{'}(1) = -\Psi(1).

## Šaltiniai

## Nuorodos
* Oilerio-Maskeronio konstanta On-Line Encyclopedia of Integer Sequences duomenų bazėje
Ježio Giedroico literatūrinė premija

**Ježio Giedroico literatūrinė premija** – Baltarusijos literatūrinė premija, teikiama už geriausią praėjusių metų prozos knygą baltarusių kalba. Premija pavadinta lenkų politiko, publicisto Jurgio Vladislovo Giedraičio (*Jerzy Giedroyc*) vardu.

## Premijos laureatai

## Nuorodos

* Oficiali svetainė. 
* Šiuolaikinė baltarusių literatūra kaip vertimo objektas
Aaron Cook

**Aaron Cook** (g. 1991 m. sausio 2 d.)  – anglų tekvondo sportininkas, olimpietis. Nuo 2015 m. atstovauja Moldovą.

## Biografija
2006 m. sportininkas pelnė bronzos medalį pasaulio jaunimo čempionate. Jau po metų Cook būdamas dar 16-os pradėjo pelnyti medalius saugusiųjų varžybose. 2008 m. Stambule vykusiame Europos olimpiniame kvalifikaciniame turnyre britui pavyko patekti tarp trijų laimingųjų pelniusių olimpinius kelialapius. 2008 m. vasaros olimpinėse žaidynėse sportininkas pasiekė pusfinalį, kuriame rezultatu 5-6 nusileido italui Mauro Sarmiento. Kovoje dėl bronzos medalio Cook 1-4 pralaimėjo kinui Zhu Guo. 2010 m. Rusijoje vykusiame Europos čempionate Aaron Cook pelnė savo pirmąjį Europos čempiono titulą. 2012 m. sportininkas sėkmingai apgynė čempiono titulą bei užėmė pirmą vietą pasaulio reitingo lentelėje. Tais pačiais metais Londone vykusiose 2012 m. vasaros olimpinėse žaidynėse Britanijos olimpinė asociacija nusprendė siųsti ne pirmą vietą pasaulio reitinge turintį Aaron Cook, o 53-ią vietą pasaulio reitinge užimantį Lutalo Muhammad, kuris galiausiai olimpiadoje pelnė bronzos medalį. Po BOA sprendimo Cook nusprendė nebeatstovauti tiesiogiai Jungtinės Karalystės ir pradėjo varžytis po Meno salos vėliava. 2014 m. Cook laimėjo aukso medalį Europos čempionate kovodamas už Meną. Kadangi Meno sala neturi olimpinio komiteto sportininkui vis tiek būtu tekę atstovauti Jungtinę Karalystę olimpinėse žaidynėse. 2015 m. Moldavijos milijardieriaus ir Moldovos tekvondo federacijos prezidento Igor Iuzefovici iniciatyva Cook priėmė Moldovos pilietybę. Britanijos olimpinė asociacija paskelbė jog neprieštaraus Cook sprendimui ir jam bus leista dalyvauti 2016 m. vasaros olimpinėse žaidynėse po Moldovos vėliava. 2015 m. gegužės 18 d. Cook laimėjo pirmąjį medalį su Moldovos vėliava - bronzą pasaulio čempionate.

## Šaltiniai
Tom Daley

**Thomas Robert Daley** labiau žinomas kaip **Tom Daley** (g. 1994 m. gegužės 21 d. Plimute) – anglų šuolininkas į vandenį, olimpietis. Pasaulio čempionas.

## Biografija
2005 m. Daley pirmą kartą tapo Britanijos jaunimo čempionu. Po metų sportininkas jau dalyvavo šalies suaugusiųjų čempionate, kuriame pelnė bronzą. 2008 m. Daley pelnė du sidabro medalius pasaulio jaunimo čempionate bei pirmą kartą tapo Europos suaugusiųjų čempionu. 2008 m. vasaros olimpinėse žaidynėse Daley pasiekė finalą ir galutinėje įskaitoje liko 7-as. 2009 m. pasaulio čempionate Romoje Daley atkrentamosiose varžybose užėmė 5-ą vietą tarp 37-ių sportininkų ir pateko į pusfinalį, kuriame tarp 18-os dalyvių liko 3-ias ir užsitikrino vietą finalinėse varžybose. Finale britas už savo programą surinko 539.85 taškus ir tapo pirmuoju britu laimėjusiu pasaulio čempiono titulą šioje rungtyje. 2012 m. vasaros olimpinėse žaidynėse sinchroninėje rungtyje kartu su Peter Waterfield užėmė 4-ą vietą. Individualios rungties atkrentamosiose Daley užėmė vos 15-ą vietą, bet vis tiek pateko į pusfinalį, kuriame užėmė 4-ą vietą. Finale Daley surinko 556.95 taškus ir pelnė bronzos medalį.


File:Tom Daley.jpg
File:Tom Daley (diver), October 2008.jpg
File:Tom Daley London (cropped).jpg
File:Tom Daley portrait.jpg


## Apdovanojimai
* BBC metų sportininko apdovanojimai:
** Metų jaunimo sportininkas: 2007 m., 2009 m., 2010 m.
* Herald apdovanojimai (Plimutas)
** Metų sporto asmenybė: 2007 m., 2009 m., 2012 m.
* BBC Teen Radio 1 apdovanojimai:
** Metų jaunimo sporto asmenybė: 2011 m.
** Metų sporto žvaigždė: 2009 m., 2012 m.
* Britanijos vaikų balsas:
** Metų sportininkas: 2013 m.

## Nuorodos
* Oficiali svetainė
Algebrinis skaičius

**Algebrinis skaičius** – realusis arba kompleksinis skaičius, kuris yra bet kokio baigtinio laipsnio polinomo lygties su racionaliais arba sveikaisiais koeficientais sprendinys (šaknis):

 a_{n}x^{n} + \dots + a_{2}x^2 + a_{1}x + a_{0} = 0 ,

kur n yra natūralusis skaičius ir koeficientai a_{i} yra nelygūs nuliui racionalieji skaičiai.

Tokie skaičiai kaip pi, skaičius e yra vadinami transcendentiniais. Algebriniai skaičiai gali būti ir kompleksiniai.

Algebriniai skaičiai yra:
* Visi racionalieji skaičiai nes jie yra lygties bx-a šaknys.
* Kai kurie iracionalieji skaičiai:
** \sqrt{2} ir \sqrt[3]{3}/2 yra algebriniai, kadangi jie yra lygčių x^2 - 2 ir 8x^3 - 3 šaknys.
** Aukso pjūvis \phi algebrinis skaičius, kadangi yra lygties x^2 - x - 1 sprendinys.

## Savybės
* Algebrinių skaičių suma, skirtumas, sandauga ir dalyba yra vėl algebrinis skaičius (išskyrus dalybą iš nulio).
* Polinomo šaknys, kurio koeficientai yra algebriniai skaičiai, taip pat yra algebriniai skaičiai.
* Algebrinių skaičių aibė yra skaiti.

## Šaltiniai
Silos nacionalinis parkas

**Silos nacionalinis parkas** () – 1997 m. įkurtas nacionalinis parkas pietų Italijoje, Kalabrijos regione. Arčiausiai parko yra Krotonės miestas. Parkui vardas duotas nuo to paties pavadinimo plynaukštės ir istorinio Kalabrijos regiono.

Per parką teka kelios upės, iš kurių ilgiausia yra Krati – 91 km. Tuo tarpu didžiausias parko ežeras yra 0,7 km² ploto Arvo ežeras.

Parke išvystytas dviračių turizmas, žygiai, orientavimosi sportas, kanjoningas, šaudymas iš lanko, paukščių stebėjimas, baidarių ir kanojų irklavimas.

## Nuorodos
*Nacionalinio parko svetainė
What About Now

**What About Now** – dvyliktasis studijinis amerikiečių roko grupės „Bon Jovi“ albumas, išleistas 2013 m. kovo 8 d. Tai – paskutinis grupės albumas, kuriame groja gitaristas Richie Sambora, vėliau, vos po mėnesio nuo albumo išleidimo, palikęs grupę. Nepaisant vidutiniškų kritikų įvertinimų, vien JAV per pirmąją savaitę buvo parduota 101 tūkstantis kopijų ir albumas debiutavo pirmojoje „Billboard 200“ reitingo vietoje. Tai – trečiasis grupės albumas iš eilės pasiekęs pirmąją vietą šalyje ir penktasis apskritai.

## Dainų sąrašas

## Išnašos
Bruno Mars

**Peter Gene Hernandez** (g. 1985 m. spalio 8 d.), geriau žinomas sceniniu pseudonimu **Bruno Mars** – amerikiečių atlikėjas, dainų autorius, įrašų prodiuseris, įgarsintojas ir choreografas, kilęs iš Honolulu miesto Havajuose. Išgarsėjo 2009 m. kartu su B.o.B įrašęs dainą „Nothin' on You“ ir su Travie McCoy įrašęs „Billionaire“. 2010 m. buvo išleistas debiutinis atlikėjo albumas „Doo-Wops & Hooligans“. Antrasis albumas, „Unorthodox Jukebox“, buvo išleistas 2012 m. gruodį ir pasiekė pirmąją vietą JAV „Billboard 200“ reitinge.

2023 m. duomenimis, atlikėjas yra išleidęs tris solinius studijinius albumus, iš kurių naujausiasis, „24K Magic“, išleistas 2016 m. lapkritį.

## Diskografija
**Studijiniai albumai**
* *[[Doo-Wops & Hooligans]]* (2010)
* *[[Unorthodox Jukebox]]* (2012)
* *24K Magic* (2016)
* *The Romantic* (2026)

**Bendri albumai**
* *An Evening with Silk Sonic* (kartu su Anderson .Paak, kaip grupė „Silk Sonic“) (2021)

## Išnašos

## Nuorodos
* 
*